ΚΑΝΟΝΙΣΜΟΣ (ΕΟΚ) αριθ. 2152/78 ΤΟΥ ΣΥΜΒΟΥΛΙΟΥ της 18ης Ιουλίου 1978 περί της εφαρμογής της αποφάσεως αριθ. 1/78 του Συμβουλίου συνδέσεως ΕΟΚ-Τουρκίας που τροποποιεί την απόφαση αριθ. 5/72 "περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου της συμφωνίας της Άγκυρας"

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 428/73 του Συμβουλίου της 5ης Φεβρουαρίου 1973 περί της εφαρμογής των αποφάσεων αριθ. 5/72 και αριθ. 4/72 του Συμβουλίου συνδέσεως που προβλέπεται από τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας(1) και τροποποιήθηκε τελικώς από τον κανονισμό (ΕΟΚ) αριθ. 2340/76(2) έθεσε σε εφαρμογή στην Κοινότητα τις μεθόδους διοικητικής συνεργασίας που καθορίστηκαν με την απόφαση αριθ. 5/72 για την εφαρμογή των άρθρων 2 και 3 του προσθέτου πρωτοκόλλου της προαναφερθείσης συμφωνίας-

ότι οι μέθοδοι αυτές τροποποιήθηκαν με την απόφαση αριθ. 1/78 του Συμβουλίου συνδέσεως ΕΟΚ-Τουρκίας και ότι εξ αυτού του γεγονότος είναι αναγκαίο να εξασφαλισθεί η εφαρμογή της αποφάσεως αυτής στο εσωτερικό της Κοινότητος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η απόφαση 1/78 του Συμβουλίου συνδέσεως ΕΟΚ-Τουρκίας της 18ης Ιουλίου 1978 που τροποποιεί την απόφαση αριθ. 5/72 περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου της συμφωνίας της Άγκυρας, εφαρμόζεται στην Κοινότητα.

Το κείμενο της αποφάσεως προσαρτάται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την 1η Οκτωβρίου 1978.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 18 Ιουλίου 1978.

Για το Συμβούλιο

Ο Πρόεδρος

K. von DOHNANYI

ΑΠΟΦΑΣΗ ΤΟΥ ΣΥΜΒΟΥΛΙΟΥ ΣΥΝΔΕΣΕΩΣ αριθ. 1/78 της 18ης Ιουλίου 1978 περί τροποποιήσεως της αποφάσεως αριθ. 5/72 "περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου της συμφωνίας της Άγκυρας" ΤΟ ΣΥΜΒΟΥΛΙΟ ΣΥΝΔΕΣΕΩΣ,

Έχοντας υπόψη:

τη συμφωνία συνδέσεως μεταξύ της Ευρωπαϊκής Οικονομικής Κοινότητος και της Τουρκίας,

το πρόσθετο πρωτόκολλο στην εν λόγω συμφωνία, και ιδίως το άρθρο 4,

Εκτιμώντας:

ότι έχει προχωρήσει, επί κοινοτικού σχεδίου, η ευθυγράμμιση του πλείστου των εγγράφων που χρησιμοποιούνται στο διεθνές εμπόριο του τύπου πλαισίου που επεξεργάσθηκε η Οικονομική Επιτροπή για την Ευρώπη και ότι αρμόζει, κατά συνέπεια, να αντικατασταθούν από υποδείγματα ευθυγραμμισμένα προς τον προαναφερθέντα τύπο-πλαίσιο τα υποδείγματα πιστοποιητικών κυκλοφορίας εμπορευμάτων A.TR.1 και A.TR.3 που είναι προσαρτημένα στην απόφαση αριθ. 5/72 του Συμβουλίου συνδέσεως της 29ης Δεκεμβρίου 1972 περί των μεθόδων διοικητικής συνεργασίας για την εφαρμογή των άρθρων 2 και 3 του προσθέτου πρωτοκόλλου της συμφωνίας της Άγκυρας,

ΑΠΟΦΑΣΙΖΕΙ:

Άρθρο 1

1. Τα υποδείγματα των πιστοποιητικών κυκλοφορίας εμπορευμάτων A.TR.1 και A.TR.3

που είναι προσαρτημένα στην απόφαση αριθ. 5/72 αντικαθίστανται από τα υποδείγματα τα οποία προσαρτώνται στην παρούσα απόφαση.

Το άρθρο 8 τρίτο εδάφιο της αποφάσεως αριθ. 5/72 καταργείται.

2. Τα σύμφωνα προς τα παλαιά υποδείγματα έντυπα πιστοποιητικών δύνανται να χρησιμοποιούνται μέχρι τις 31 Δεκεμβρίου 1979.

Άρθρο 2

Η παρούσα απόφαση εφαρμόζεται από 1ης Οκτωβρίου 1978.

Έγινε στις Βρυξέλλες, στις 18 Ιουλίου 1978.

Για το Συμβούλιο Συνδέσεως

Ο Πρόεδρος

T. SARACOGLU

(1) ΕΕ αριθ. Ν 59 της 5.3.1973, σ. 73.

(2) ΕΕ αριθ. Ν 265 της 29.9.1976, σ. 3.

ΠΑΡΑΡΤΗΜΑ

ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ

I. ΕΜΠΟΡΕΥΜΑΤΑ ΓΙΑ ΤΑ ΟΠΟΙΑ ΔΥΝΑΤΑΙ ΝΑ ΕΚΔΟΘΕΙ ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ A.TR.1

1. Πιστοποιητικό κυκλοφορίας A.TR.1 δύναται να εκδίδεται μόνο για εμπορεύματα τα οποία στην Χώρα εξαγωγής υπάγονται σε μία από τις ακόλουθες κατηγορίες:

α) εμπορεύματα παραγόμενα στη χώρα εξαγωγής, περιλαμβανομένων και εκείνων τα οποία λαμβάνονται ή παράγονται, εν όλω ή εν μέρει από προϊόντα επί των οποίων εισεπράχθησαν οι απαιτητοί δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών-

β) εμπορεύματα σε ελεύθερη κυκλοφορία στη χώρα εξαγωγής (εμπορεύματα προερχόμενα από τρίτη χώρα, για τα οποία τηρήθηκαν οι διατυπώσεις εισαγωγής και εισεπράχθησαν οι δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών)-

γ) εμπορεύματα λαμβανόμενα ή παραγόμενα στη χώρα εξαγωγής, και στην παραγωγή των υπεισήλθαν προϊόντα για τα οποία δεν εισεπράχθησαν οι ισχύοντες δασμοί ή οι φορολογικές επιβαρύνσεις ισοδυνάμου αποτελέσματος ή τα οποία έτυχαν ολικής ή μερικής επιστροφής των δασμών ή των επιβαρύνσεων αυτών, υπό τον όρο όμως ότι εισπράττεται, όπου απαιτείται, η προβλεπόμενη γι' αυτά συμψηφιστική εισφορά.

Σημείωση: Η ένδειξη "Συμψηφιστική Εισφορά-Τουρκία" πρέπει να εμφανίζεται σε όλα τα πιστοποιητικά κυκλοφορίας A.TR.1 για εμπορεύματα λαμβανόμενα ή παραγόμενα στην Κοινότητα από προϊόντα που προέρχονται από τρίτη χώρα, για τα οποία δεν εισεπράχθησαν οι απαιτητοί δασμοί και οι φορολογικές επιβαρύνσεις ισοδυνάμου αποτελέσματος στην Κοινότητα ή την Τουρκία-

δ) εμπορεύματα εισαχθέντα αρχικά από Κράτος μέλος της συμφωνίας και τα οποία, κατά την εξαγωγή, υπάγονται σε μία από τις κατηγορίες α), β) ή γ) ανωτέρω.

Σημείωση: Στην περίπτωση των εμπορευμάτων, που εισήχθησαν αρχικά στη χώρα εξαγωγής υπό την κάλυψη πιστοποιητικού κυκλοφορίας, το οποίο φέρει την ένδειξη "Συμψηφιστική Εισφορά-Τουρκία" ή τα πιστοποιητικά κυκλοφορίας A.TR.1, τα οποία εκδίδονται σε αντικατάσταση αυτού, πρέπει επίσης να φέρουν την ένδειξη "Συμψηφιστική Εισφορά-Τουρκία",

2. Τα γεωργικά προϊόντα πρέπει επίσης να πληρούν τους συμπληρωματικούς περί καταγωγής όρους, που προβλέπονται γι' αυτά.

3. Πιστοποιητικό κυκλοφορίας A.TR.1 δεν πρέπει να εκδίδεται για εμπορεύματα τα οποία εισάγονται αρχικά από τρίτη χώρα υπό προτιμησιακό τελωνειακό καθεστώς, λόγω της χώρας καταγωγής τους ή του τόπου αποστολής.

II. ΠΕΔΙΟ ΕΦΑΡΜΟΓΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1

Το πιστοποιητικό κυκλοφορίας A.TR.1 δύναται να χρησιμοποιείται μόνον εφόσον τα εμπορεύματα, στα οποία αναφέρεται, μεταφέρονται κατ' ευθείαν από τη χώρα εξαγωγής στη χώρα εισαγωγής.

Θεωρούνται ως μεταφερόμενα κατ' ευθείαν από τη χώρα εξαγωγής στη χώρα εισαγωγής:

α) τα εμπορεύματα τα οποία μεταφέρονται άνευ διελεύσεως από τα εδάφη άλλων χωρών εκτός από εκείνα της Κοινότητος ή της Τουρκίας.

β) τα εμπορεύματα τα οποία μεταφέρονται διά μέσου εδαφών άλλων από εκείνα της Κοινότητος ή της Τουρκίας ή μετά από μεταφόρτωση στα εδάφη αυτά, υπό τον όρο, ότι η διέλευση μέσω των εδαφών αυτών ή η μεταφόρτωση καλύπτονται με ενιαίο μεταφορικό έγγραφο που εκδίδεται στην Κοινότητα ή την Τουρκία-

Σημείωση: Πριν ζητηθεί η έκδοση πιστοποιητικού κυκλοφορίας A.TR.1 από τις Τελωνειακές Αρχές της χώρας εξαγωγής, ο εξαγωγέας πρέπει να εξασφαλίσει την πραγματική κατ' ευθείαν μεταφορά των εμπορευμάτων στη χώρα εισαγωγής. Εμπορεύματα μη μεταφερόμενα κατ' ευθείαν υποβάλλονται σε προτιμησιακή μεταχείριση μόνον όταν προσκομίζεται πιστοποιητικό κυκλοφορίας A.TR.3.

III. ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1

1. Το πιστοποιητικό κυκλοφορίας A.TR.1 συμπληρώνεται σε μία από τις γλώσσες στις οποίες είναι διατυπωμένη η συμφωνία και εκδίδεται σύμφωνα με την εσωτερική νομοθεσία της χώρας εξαγωγής. Όταν το πιστοποιητικό συντάσσεται στην τουρκική, πρέπει επίσης να συντάσσεται και σε μία από τις επίσημες γλώσσες της Κοινότητος.

2. Το πιστοποιητικό κυκλοφορίας A.TR.1 πρέπει να συντάσσεται στη γραφομηχανή ή με το χέρι. Στην τελευταία αυτή περίπτωση πρέπει να συμπληρώνεται με μελάνη και με κεφαλαία γράμματα. Δεν πρέπει να περιέχει διαγραφές ή πρόσθετες διορθώσεις. Οιαδήποτε αλλαγή πρέπει να γίνεται με τη διαγραφή των λανθασμένων στοιχείων και με την προσθήκη των επιθυμητών διορθώσεων. Οιαδήποτε αλλαγή πρέπει να θεωρείται από το πρόσωπο που συμπλήρωσε το πιστοποιητικό και από την Τελωνειακή Αρχή.

3. Κάθε είδος που περιλαμβάνεται στο πιστοποιητικό κυκλοφορίας A.TR.1 πρέπει να έχει προ αυτού αύξοντα αριθμό. Αμέσως μετά την τελευταία εγγραφή πρέπει να σύρεται οριζόντια γραμμή. Οι μη χρησιμοποιούμενοι χώροι πρέπει να διαγράφονται κατά τρόπο ώστε να καθίσταται αδύνατη οιαδήποτε μεταγενέστερη προσθήκη.

4. Τα εμπορεύματα πρέπει να περιγράφονται σύμφωνα με τις εμπορικές συνήθειες και με επαρκείς λεπτομέρειες, ώστε να καθίσταται δυνατή η εξακρίβωση της ταυτότητός τους.

5. Ο εξαγωγέας ή ο μεταφορέας δύνανται να συμπληρώνουν το μέρος του πιστοποιητικού που προορίζεται για τη δήλωση του εξαγωγέα με αναφορά στο μεταφορικό έγγραφο. Συνιστάται επίσης όπως ο εξαγωγέας ή ο μεταφορέας αναφέρει στο μεταφορικό έγγραφο που καλύπτει την αποστολή των εμπορευμάτων, τον αριθμό σειράς του πιστοποιητικού κυκλοφορίας A.TR.1.

IV. ΧΡΗΣΙΜΟΤΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1

Εφόσον χρησιμοποιείται κανονικά το πιστοποιητικό κυκλοφορίας A.TR.1 επιτρέπει ώστε τα περιγραφόμενα σ' αυτό εμπορεύματα να τύχουν στη χώρα εισαγωγής, της προοδευτικής καταργήσεως των δασμών, των ποσοτικών περιορισμών και των λοιπών μέτρων ισοδυνάμου αποτελέσματος. Εν τούτοις όταν το πιστοποιητικό κυκλοφορίας φέρει την ένδειξη "Συμψηφιστική Εισφορά-Τουρκία", τα περιγραφόμενα σ'αυτό εμπορεύματα δεν υποβάλλονται στην προτιμησιακή μεταχείριση στα Κράτη μέλη της ΕΟΚ.

Οι Τελωνειακές Αρχές της χώρας εισαγωγής δύνανται, εφόσον το κρίνουν αναγκαίο, να ζητούν οιαδήποτε άλλη έγγραφο απόδειξη και ειδικώτερα μεταφορικά έγγραφα υπό την κάλυψη των οποίων τα εμπορεύματα έχουν αποσταλεί.

V. ΠΡΟΘΕΣΜΙΑ ΥΠΟΒΟΛΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.1

Το πιστοποιητικό κυκλοφορίας A.TR.1 πρέπει να προσκομίζεται στο τελωνείο της χώρας εισαγωγής όπου έχουν προσκομισθεί τα εμπορεύματα μέσα σε προθεσμία τριών μηνών από την ημερομηνία εκδόσεως.

ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ ΤΩΝ ΕΜΠΟΡΕΥΜΑΤΩΝ

I ΕΜΠΟΡΕΥΜΑΤΑ ΓΙΑ ΤΑ ΟΠΟΙΑ ΔΥΝΑΤΑΙ ΝΑ ΕΚΔΟΘΕΙ ΠΙΣΤΟΠΟΙΗΤΙΚΟ ΚΥΚΛΟΦΟΡΙΑΣ A.TR.3

1. Πιστοποιητικό κυκλοφορίας A.TR.3 δύναται να εκδίδεται μόνο για εμπορεύματα τα οποία στη χώρα εξαγωγής υπάγονται σε μία από τις ακόλουθες κατηγορίες:

(α) εμπορεύματα παραγόμενα στη χώρα εξαγωγής, περιλαμβανομένων και εκείνων τα οποία λαμβάνονται ή παράγονται εν όλω ή εν μέρει από προϊόντα επί των οποίων εισεπράχθησαν οι απαιτητοί δασμοί ή οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών-

(β) εμπορεύματα σε ελεύθερη κυκλοφορία στη χώρα εξαγωγής (εμπορεύματα προερχόμενα από τρίτη χώρα, για τα οποία τηρήθηκαν οι διατυπώσεις εισαγωγής και εισεπράχθησαν οι φορολογικές επιβαρύνσεις ισοδυνάμου αποτελέσματος και τα οποία δεν έτυχαν ολικής ή μερικής επιστροφής των δασμών ή των επιβαρύνσεων αυτών)-

(γ) εμπορεύματα λαμβανόμενα ή παραγόμενα στη χώρα εξαγωγής, και στην παραγωγή των οποίων υπεισήλθαν προϊόντα για τα οποία δεν εισεπράχθησαν οι ισχύοντες δασμοί ή οι φορολογικές επιβαρύνσεις ισοδυνάμου αποτελέσματος ή τα οποία έτυχαν ολικής ή μερικής επιστροφής των δασμών ή των επιβαρύνσεων αυτών, υπό τον όρον, όμως, ότι εισπράττεται, όπου απαιτείται η προβλεπόμενη γι' αυτά συμψηφιστική εισφορά.

Σημείωση: Η ένδειξη "Συμψηφιστική Εισφορά-Τουρκία" πρέπει να εμφανίζεται σε όλα τα πιστοποιητικά κυκλοφορίας A.TR.3, για εμπορεύματα λαμβανόμενα ή παραγόμενα στην Κοινότητα από προϊόντα που προέρχονται από τρίτη χώρα, για τα οποία δεν εισεπράχθησαν οι απαιτητοί δασμοί και οι φορολογικές επιβαρύνσεις ισοδυνάμου αποτελέσματος στην Κοινότητα ή την Τουρκία-

δ) εμπορεύματα εισαχθέντα αρχικά από Κράτος μέλος της Συμφωνίας και τα οποία κατά την εξαγωγή υπάγονται σε μία από τις κατηγορίες α), β) ή γ) ανωτέρω.

Σημείωση: Στην περίπτωση των εμπορευμάτων που εισήχθησαν αρχικά στη χώρα εξαγωγής υπό την κάλυψη πιστοποιητικού κυκλοφορίας το οποίο φέρει την ένδειξη "Συμψηφιστική Εισφορά-Τουρκία", το ή τα πιστοποιητικά κυκλοφορίας A.TR.3, τα οποία εκδίδονται σε αντικατάσταση αυτού, πρέπει επίσης να φέρουν την ένδειξη "Συμψηφιστική Εισφορά-Τουρκία".

2. Τα γεωργικά προϊόντα πρέπει, επίσης, να πληρούν τους συμπληρωματικούς περί καταγωγής όρους, που προβλέπονται γι' αυτά.

3. Πιστοποιητικό κυκλοφορίας A.TR.3 δεν πρέπει να εκδίδεται για εμπορεύματα:

α) τα οποία, σύμφωνα με τις ισχύουσες γι' αυτά διατάξεις, πρέπει να μεταφέρονται κατ' ευθείαν από τη χώρα εξαγωγής στη χώρα εισαγωγής-

β) τα οποία εισήχθησαν αρχικά από τρίτη χώρα υπό προτιμησιακό τελωνειακό καθεστώς λόγω της χώρας καταγωγής τους ή του τόπου αποστολής.

II. ΠΕΔΙΟ ΕΦΑΡΜΟΓΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.3

Το πιστοποιητικό κυκλοφορίας A.TR.3 δύναται να χρησιμοποιείται σε όλες τις περιπτώσεις όπου δεν δύναται να χρησιμοποιείται πιστοποιητικό κυκλοφορίας A.TR.1 λόγω του γεγονότος ότι τα εμπορεύματα δεν μεταφέρονται κατ' ευθείαν από τη χώρα εξαγωγής στη χώρα εισαγωγής.

Θεωρούνται ως μεταφερόμενα κατ' ευθείαν από τη χώρα εξαγωγής στη χώρα εισαγωγής:

α) τα εμπορεύματα τα οποία μεταφέρονται άνευ διελεύσεως από τα εδάφη άλλων χωρών, εκτός απο εκείνα της Κοινότητος ή της Τουρκίας-

β) τα εμπορεύματα τα οποία μεταφέρονται διά μέσου εδαφών άλλων από εκείνα της Κοινότητος ή της Τουρκίας ή μετά από μεταφόρτωση στα εδάφη αυτά, υπό τον όρον ότι η διέλευση μέσω των εδαφών αυτών ή η μεταφόρτωση καλύπτονται με ενιαίο μεταφορικό έγγραφο, που εκδίδεται στην Κοινότητα ή την Τουρκία.

Ειδικώτερα το πιστοποιητικό κυκλοφορίας A.TR.3 δύναται να να χρησιμοποιείται για εμπορεύματα εξαγόμενα από χώρα μέλος της Συμφωνίας σε χώρα μη μέλος της Συμφωνίας, από την οποία προβλέπεται να επανεξαχθούν στη συνέχεια σε χώρα μέλος της Συμφωνίας.

III. ΚΑΝΟΝΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.3

1. Το πιστοποιητικό κυκλοφορίας A.TR.3 συμπληρώνεται σε μία από τις γλώσσες στις οποίες είναι διατυπωμένη η Συμφωνία και εκδίδεται σύμφωνα με την εσωτερική νομοθεσία της χώρας εξαγωγής. Όταν το πιστοποιητικό συντάσσεται στην τουρκική, πρέπει επίσης να συντάσσεται και σε μία από τις επίσημες γλώσσες της Κοινότητος.

2. Το πιστοποιητικό κυκλοφορίας A.TR.3 πρέπει να συντάσσεται στη γραφομηχανή ή με το χέρι. Στην τελευταία αυτή περίπτωση πρέπει να συμπληρώνεται με μελάνη και με κεφαλαία γράμματα. Δεν πρέπει να περιέχει διαγραφές ή πρόσθετες διορθώσεις. Οιαδήποτε αλλαγή πρέπει να γίνεται με τη διαγραφή των λανθασμένων στοιχείων και με την προσθήκη των επιθυμητών διορθώσεων. Οιαδήποτε αλλαγή πρέπει να θεωρείται από το πρόσωπο που συμπλήρωσε το πιστοποιητικό και από την Τελωνειακή Αρχή.

3. Η "δήλωση του εξαγωγέα" στη δεύτερη σελίδα του πιστοποιητικού κυκλοφορίας A.TR.3 πρέπει να συμπληρώνεται πλήρως. Ειδικώτερα, ο τόπος φορτώσεως, η ημερομηνία αποστολής και η χώρα προορισμού κατά το χρόνο της εξαγωγής πρέπει να δηλώνονται.

4. Κάθε είδος που περιλαμβάνεται στο πιστοποιητικό κυκλοφορίας A.TR.3 πρέπει να έχει προ αυτού αύξοντα αριθμό. Αμέσως μετά την τελευταία εγγραφή πρέπει να σύρεται οριζόντια γραμμή. Οι μη χρησιμοποιούμενοι χώροι πρέπει να διαγράφονται κατά τρόπο ώστε να καθίσταται αδύνατη οιαδήποτε μεταγενέστερη προσθήκη.

5. Τα εμπορεύματα πρέπει να περιγράφονται σύμφωνα με τις εμπορικές συνήθειες και με επαρκείς λεπτομέρειες ώστε να εξασφαλίζεται η ευχερής εξακρίβωση της ταυτότητός τους. Η περιγραφή των εμπορευμάτων πρέπει να περιλαμβάνει και τον αριθμό της εφαρμοζομένης για κάθε είδος δασμολογικής κλάσεως.

Ο εξαγωγέας πρέπει να περιλαμβάνει στο πιστοποιητικό κυκλοφορίας A.TR.3 όλα τα έγγραφα, όπως σχεδιαγράμματα, σχέδια, φωτογραφίες ή εμπορικές προδιαγραφές, κλπ., τα οποία δύνανται να διευκολύνουν την εξακρίβωση της ταυτότητος. Εφόσον κρίνεται αναγκαίο, οι Τελωνειακές Αρχές της χώρας εξαγωγής θα προσαρτούν τα έγγραφα αυτά στο πιστοποιητικό κυκλοφορίας A.TR.3.

IV. ΧΡΗΣΙΜΟΤΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.3

Με το πιστοποιητικό A.TR.3 δύνανται τα περιγραφόμενα στο παρόν εμπορεύματα να τύχουν της προοδευτικής καταργήσεως των δασμών των ποσοτικών περιορισμών και όλων των μέτρων ισοδυνάμου αποτελέσματος, όταν δεν υπάρχει καμμιά αμφιβολία ότι τα πράγματι εισαγόμενα εμπορεύματα είναι τα περιγραφόμενα στο πιστοποιητικό κυκλοφορίας A.TR.3. Εν τούτοις όταν το πιστοποιητικό κυκλοφορίας A.TR.3 φέρει την ένδειξη "Συμψηφιστική Εισφορά-Τουρκία", τα περιγραφόμενα σ'αυτό εμπορεύματα δεν θα τύχουν της προτιμησιακής μεταχειρίσεως στο Κράτος μέλος της ΕΟΚ. Οι Τελωνειακές Αρχές της χώρας εισαγωγής δύνανται να ζητήσουν την υποβολή οιασδήποτε συμπληρωματικής αποδείξεως, εφόσον κρίνουν ότι υπάρχει αμφιβολία ως προς την ταυτότητα των εμπορευμάτων και δύνανται να αποκλείσουν τα εμπορεύματα από την προοδευτική κατάργηση των δασμών, των ποσοτικών περιορισμών και όλων των άλλων μέτρων ισοδυνάμου αποτελέσματος, εάν δεν δύνανται να προσκομισθούν ικανοποιητικές αποδείξεις.

V. ΠΡΟΘΕΣΜΙΑ ΥΠΟΒΟΛΗΣ ΤΟΥ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ A.TR.3

Το πιστοποιητικό κυκλοφορίας A.TR.3 πρέπει να κατατίθεται στις Τελωνειακές Αρχές της χώρας εισαγωγής μέσα σε προθεσμία έξι μηνών από την ημερομηνία εκδόσεως. Ισχύει μόνο για τις ποσότητες εμπορευμάτων, που προσκομίζονται στη χώρα αυτή κατά τη διάρκεια των έξι αυτών μηνών.

Παραπομπή 2 στην εμπροσθία όψη: Η τελωνειακή υπηρεσία του τελωνείου εξαγωγής σημειώνει στο πλαίσιο αυτό την εξακρίβωση στην οποία προέβη και η οποία είναι τέτοιας φύσεως, ώστε να διευκολύνει την διαπίστωση της ταυτότητος των εμπορευμάτων. Αναφέρει κατά περίπτωση τα ειδικά μέτρα της διαπιστώσεως της ταυτότητος, όπως μολυβδοσφράγιση, σφράγιση κλπ., τα οποία θα ήταν αναγκαίο να λάβει. Όταν είναι αναγκαίο να επισυνάψει ορισμένα δικαιολογητικά, όπως εκείνα που προβλέπονται στη σημείωση ΙΙΙ, παράγραφος 5 (φωτογραφίες, σχέδια, δείγματα υφάσματος κλπ.) η τελωνειακή υπηρεσία πρέπει να εναποθέσει την σφραγίδα του τελωνείου με τέτοιο τρόπο, ώστε η σφράγιση να καλύπτει και το πιστοποιητικό A.TR.3.

Τα διαστήματα του πλαισίου που παραμένουν αχρησιμοποίητα πρέπει να διαγράφονται με τρόπο, ώστε να είναι αδύνατη οποιαδήποτε πρόσθετη εγγραφή.